smcproject/ml-wiki-sentences huggingface dataset:
മലബാറിലെങ്ങും സ്ഥലങ്ങളുടെ പേരുകൾ ടിപ്പു ഇസ്ലാമികമാക്കിമാറ്റി.
ടിപ്പുവിന്റെ മരണശേഷമേ നാട്ടുകാർ ഈ സ്ഥലങ്ങൾക്ക് പഴയ പേരിലേക്ക് മടക്കിക്കൊണ്ടുവരാൻ കഴിഞ്ഞുള്ളൂ.
മുസ്ലിം ഭൂരിപക്ഷമുള്ള സ്ഥലങ്ങളിൽ ആസൂത്രിതമായ അക്രമത്തെയും കൊള്ളയേയും പേടിച്ച് മനുഷ്യർക്ക് സ്വതന്ത്രമായി യാത്രചെയ്യാൻ പോലും ആവില്ലായിരുന്നു.
ടിപ്പുവിന്റെ 14 മക്കളിൽ അവശേഷിച്ച ഏക മകനായ ഗുലാം മുഹമ്മദ് സുൽത്താൻ സാഹിബ് എഡിറ്റു ചെയ്ത മൈസൂർ സേനയിലെ ഒരു മുസ്ലീം ഓഫീസറുടെ ഡയറിയിൽ നിന്നും കടത്തനാട് പ്രദേശത്ത് നടന്ന ക്രൂരതകളെപ്പറ്റി ഒരു വിശാല ചിത്രം കിട്ടുന്നുണ്ട്.
“ കിലോമീറ്ററുകളോളം വിജനമായ പ്രദേശങ്ങളിൽ ആകെ കാണാനുണ്ടായിരുന്നത് ഹിന്ദുക്കളുടെ ചിതറിക്കിടക്കുന്ന ശരീരഭാഗങ്ങൾ, വികൃതമാക്കിയ മൃതദേഹങ്ങൾ എന്നിവ മാത്രമായിരുന്നു. ഹൈദർ അലി ഖാന്റെ സേനയുടെ പിന്നാലെ വന്ന മുസൽമാന്മാർ നായന്മാരുടെ സ്ഥലങ്ങളിൽ ഭീകരാവസ്ഥ സൃഷ്ടിച്ചുകൊണ്ട് സ്ത്രീകളെയും കുട്ടികളെയും ഉൾപ്പെടെ കണ്ണിൽക്കണ്ടവരെയെല്ലാം കൊന്നൊടുക്കി. കടന്നുവരുന്ന ആക്രമകാരികളുടെ പ്രകൃതം മനസ്സിലാക്കിയതിനാൽ ഒരാൾ പോലും ചെറുത്തുനിൽക്കാൻ ഇല്ലാതെ ഉപേക്ഷിച്ച ഗ്രാമങ്ങൾ, വീടുകൾ, കോട്ടകൾ, കൊട്ടാരങ്ങൾ അങ്ങനെ ജീവിതയോഗ്യമായ ഇടങ്ങളെല്ലാം ആളുകൾ ഉപേക്ഷിച്ചുപോയിരുന്നു. ”
തിരികെ വന്നാൽ ക്ഷമിക്കാം എന്നും പറഞ്ഞ് തന്റെ ബ്രാഹ്മണരായ ദൂതന്മാരു വഴി (1766 -ന്റെ രണ്ടാംപകുതിയിലെ മുസ്ലീം വിരുദ്ധകലാപത്തിനൊടുവിൽ) ഒളിവിലിരിക്കുന്ന ഹിന്ദുക്കൾക്ക് ഹൈദർ അലി സന്ദേശം നൽകിയതിനെക്കുറിച്ച് രവി വർമ്മ തന്റെ " ടിപ്പു സുൽത്താൻ: കേരളത്തിൽ അറിയപ്പെടുന്ന വിധം " എന്ന പുസ്തകത്തിൽ പറയുന്നുണ്ട്.
ഇങ്ങനെ സന്ദേശം കിട്ടി തിരികെ എത്തിയവരെ മുഴുവൻ തൂക്കിലേറ്റുകയും അവരുടെ സ്ത്രീകളെയും കുട്ടികളെയും അടിമകളാക്കുകയുമാണ് ഹൈദർ അലി ചെയ്തത്.
“ മലബാർ വിടുന്നതിനു മുൻപ് നായന്മാർക്കു ലഭിച്ചിരുന്ന സാമൂഹികവും രാഷ്ട്രീയവുമായ മുൻതൂക്കങ്ങൾ എല്ലാം എടുത്തുമാറ്റിയിരിക്കണമെന്ന നിർബന്ധബുദ്ധി ഹൈദറിന് ഉണ്ടായിരുന്നു. ആയുധം കൊണ്ടുനടക്കുന്നതിൽ നിന്നും നായന്മാരെ വിലക്കി. ഇങ്ങനെ അഭിമാനം നഷ്ടപ്പെടുന്നതിലും നല്ലത് മരണമാണെന്നാണ് കരുതിയിരുന്ന നായന്മാർക്ക് ഈ നിയമം യാതൊരുതരത്തിലും സ്വീകാര്യമല്ലായിരുന്നു. അതിനാൽ ഹൈദർ ഉണ്ടാക്കിയ മറ്റൊരു നിയമപ്രകാരം നായന്മാർ ഇസ്ലാമിലേക്ക് പരിവർത്തനം ചെയ്യുന്ന പക്ഷം അവർക്ക് ആയുധം കൊണ്ടുനടക്കുന്നതിനുള്ള അനുമതിയടക്കം എല്ലാ അവകാശങ്ങളും തിരികെനൽകാമെന്ന് ഉത്തരവിറക്കി. പലർക്കും അങ്ങനെ ഇസ്ലാമിലേക്ക് മാറേണ്ടി വന്നു. എന്നാൽ നായന്മാരും പ്രഭുക്കന്മാരും ബ്രാഹ്മണരും അടങ്ങുന്ന വലിയൊരു വലിയൊരു വിഭാഗം അഭിമാനം ഉപേക്ഷിക്കാൻ തയ്യാറല്ലാതെ തിരുവിതാംകൂറിലേക്ക് നാടുവിട്ടു. ”
തന്റെ " കേരളപ്പഴമ " എന്ന ഗ്രന്ഥത്തിൽ ടിപ്പു സുൽത്താൻ കോഴിക്കോട് 1789 -ൽ നടത്തിയ ക്രൂരകൃത്യങ്ങൾ വിവരിക്കാനാവാത്തത്രയുമാണെന്ന് പറയുന്നുണ്ട്.
ടിപ്പുവും പടയും തകർത്ത ക്ഷേത്രങ്ങളുടെ വലിയ ഒരു പട്ടിക തന്നെ ലോഗൻ മലബാർ മാനുവലിൽ നൽകുന്നുണ്ട്.
മലബാറിലെ അന്നത്തെ അവസ്ഥയെപ്പറ്റി ഇളംകുളം കുഞ്ഞൻപിള്ള ഇങ്ങനെ പറയുന്നു: “ അന്ന് കോഴിക്കോട് ബ്രാഹ്മണരുടെ കേന്ദ്രമായിരുന്നു. കോഴിക്കോടു മാത്രം 7000 -ത്തോളം നമ്പൂതിരി കുടുംബങ്ങൾ ഉള്ളതിൽ 2000 -ത്തോളവും ടിപ്പുവും സൈന്യവും നശിപ്പിച്ചു. സുൽത്താൻ കുട്ടികളെയും സ്ത്രീകളെയും പോലും വെറുതേവിട്ടില്ല. അടുത്തുള്ള നാട്ടുരാജ്യങ്ങളിലെക്കോ കാടുകളിലേക്കോ ആണുങ്ങൾ രക്ഷപ്പെട്ടു. നിർബന്ധിത മതപരിവർത്തനം മൂലം മാപ്പിളമാരുടെ എണ്ണം വളരെയധികം വർദ്ധിച്ചു. ഹിന്ദുക്കളെ നിർബന്ധമായി ചേലാകർമ്മം ചെയ്തു മുസൽമാന്മാരാക്കി. ടിപ്പുവിന്റെ അതിക്രൂരമായ ഇത്തരം നടപടികൾ മൂലം നായന്മാരുടെയും ചേരമന്മാരുടെയും നമ്പൂതിരിമാരുടെയും എണ്ണത്തിൽ വലിയതോതിലുള്ള കുറവ് ഉണ്ടായി ”
പോർച്ചുഗീസ് ചരിത്രകാരനും എഴുത്തുകാരനുമായ ഫാദർ ബർടോലോമാചോ, അവകാശപ്പെടുന്നത് ഇങ്ങനെയാണ്; “ ഏറ്റവും മുന്നിൽ കാപാലികന്മാരായ 30000 -ഓളം പടയാളികൾ കണ്ണിൽക്കണ്ടവരെയെല്ലാം കശാപ്പു ചെയ്തുകൊണ്ട് മുന്നേറും. തൊട്ടുപിന്നാലെ ഫ്രഞ്ചു കമാണ്ടറായ എം ലാലിയുടെ നേതൃത്വത്തിൽ ഒരു ഫീൽഡ് ഗൺ യൂണിറ്റ്. ആനപ്പുറത്ത് എഴുന്നള്ളുന്ന ടിപ്പുവിന്റെ പിന്നാലെ മറ്റൊരു 30000 പടയാളികൾ. മിക്ക ആൾക്കാരെയും കോഴിക്കോട്ടു വച്ചാണ് തൂക്കിലേറ്റിയത്. അമ്മമാരുടെ കഴുത്തിൽ കുട്ടികളെയും ചേർത്തു കെട്ടി ആദ്യം തൂക്കിലേറ്റും. കാപാലികനായ ടിപ്പു സുൽത്താൻ നഗ്നരായ ഹിന്ദുക്കളെയും ക്രിസ്ത്യാനികളെയും ആനകളുടെ കാലുകളിൽ കെട്ടി ശരീരം കീറിപ്പറിയുന്നതു വരെ വലിപ്പിക്കും. അമ്പലങ്ങളും പള്ളികളും മലിനപ്പെടുത്തി കത്തിക്കാനും നശിപ്പിക്കാനും ഉത്തരവ് നൽകി. ഹിന്ദു-ക്രിസ്ത്യൻ സ്ത്രീകളെ നിർബന്ധപൂർവ്വം മുസൽമാന്മാരെക്കൊണ്ട് വിവാഹം കഴിപ്പിച്ചു. തിരിച്ച് മുസ്ലിം സ്ത്രീകളെ ഹിന്ദു-ക്രിസ്ത്യൻ പുരുഷന്മാരെക്കൊണ്ടും വിവാഹം ചെയ്യിച്ചു. ഇസ്ലാമിനെ ബഹുമാനിക്കാൻ തയ്യാറാവാത്ത ക്രിസ്ത്യാനികളെ അപ്പോൾത്തന്നെ തൂക്കിലേറ്റി. ടിപ്പുവിന്റെ സേനയുടെ കയ്യിൽ നിന്നും രക്ഷ്പ്പെട്ട് എന്റെയടുത്ത് വരാപ്പുഴ അതിരൂപതയുടെ ആസ്ഥാനമായ വരാപ്പുഴയിൽ എത്തിയവരാണ് എന്നോട് ഇക്കാര്യമെല്ലാം പറഞ്ഞത്. വരാപ്പുഴ നദി ബോട്ടിൽ കടക്കാൻ ഞാൻ തന്നെ പലരെയും സഹായിച്ചിട്ടുണ്ട്. ”
1790 ഫെബ്രുവരി 13 ആം തിയതി ടിപ്പു എഴുതിയ കത്തിൽ ഇങ്ങനെ പറയുന്നു: “ തടവിലുള്ള നായന്മാരെപ്പറ്റിയുള്ള താങ്കളുടെ രണ്ടു കത്തും ലഭിച്ചു. അവരിൽ 135 പേരെ ചേലാകർമ്മം ചെയ്യാനുള്ള നിങ്ങളുടെ ഉത്തരവ് ശരിയാണ്. അതിൽ ഏറ്റവും ചെറുപ്പക്കാരായ 11 പേരെ Usud Ilhye band (or class) -ൽ പെടുത്തിയതും ബാക്കി 94 പേരെ Ahmedy Troop -ൽ ചേർത്തതും, പിന്നീട് അവരെ Kilaaddar of Nugr -ന്റെ കീഴിൽ ചേർത്തതുമെല്ലാം ശരിയായ കാര്യങ്ങളാണ്. ”
കീഴ്‌ജാതിയിൽപ്പെട്ട നിരവധി ഹിന്ദുക്കൾ മൈസൂർ ഭരണകാലത്ത് ഇസ്ലാമിലേക്ക് ചേർത്തതിനെ സ്വീകരിച്ചപ്പോൾ, മറ്റു പലരും, പ്രത്യേകിച്ചു തീയ സമുദായക്കാർ തലശ്ശേരിയിലേക്കും മാഹിയിലേക്കും നാടുവിട്ടു.
പ്രധാനലേഖനം നായന്മാരെ ശ്രീരംഗപട്ടണത്ത് തടവിലാക്കിയത്
1788 -ൽ എം ലാലിയും മിർ അസ്രലി ഖാനും നേതൃത്വം നൽകുന്ന പട്ടാളത്തോട് ടിപ്പു സുൽത്താൻ കോട്ടയം മുതൽ വള്ളുവനാട് വരെയുള്ള സകല നായന്മാരെയും വളഞ്ഞ് നായർ സമുദായത്തെ മൊത്തം ഉന്മൂലനം ചെയ്യാൻ നിർദ്ദേശം നൽകുകയുണ്ടായി.
സ്വമനസാലെ ഇസ്ലാമിലേക്ക് മാറുകയാണെങ്കിൽ കൊല്ലാതിരിക്കാം, അല്ലെങ്കിൽ നിർബന്ധിതമായി പരിവർത്തനം ചെയ്തു നാടുകടത്തപ്പെടും എന്ന നിർബന്ധത്തിനു വഴങ്ങി എല്ലാവരും, മറ്റു നിർവാഹമില്ലാതെ ഇസ്ലാമിലേക്ക് പരിവർത്തനം ചെയ്തു.
ഹിന്ദുരാജാക്കന്മാരോടുള്ള തന്റെ വെറുപ്പ് കാണിക്കാൻ കീഴടങ്ങിയ കോലത്തിരിയെ കൊന്നതിനു ശേഷം അദ്ദേഹത്തിന്റെ ശവശരീരം ആനയുടെ കാലിൽകെട്ടി തെരുവിലൂടെ വലിച്ചുകൊണ്ടുപോയി ഒരു മരത്തിനു മുകളിൽ തൂക്കിയിട്ടു.
കീഴടങ്ങിയ പാലക്കാട് രാജവായ എട്ടിപ്പങ്ങി അച്ചനെ സംശയത്തിന്റെ പേരിൽ തുറുങ്കിലടച്ച് പിന്നീട് ശ്രീരംഗപട്ടണത്തേക്ക് കൊണ്ടുപോയി.
ടിപ്പുവിന്റെ പട്ടാളക്കാരിൽ നിന്നും രക്ഷപ്പെടുമ്പ്പോൾ പിടിക്കപ്പെട്ട ചിറക്കൽ രാജകുടുംബത്തിലെ ഒരു യുവരാജാവിനു നേരിടേണ്ടിവന്ന ഭീകരമായ അനുഭവം ടിപ്പുവിന്റെ തന്നെ ഡയറിയിൽ പറയുന്നുണ്ട്.
അയാളുടെ മൃദദേഹത്തോട് കടുത്ത അനാദരവാണ് ടിപ്പു കാണിച്ചത്.
അതിനുശേഷം ജീവനോടെ പിടിച്ച അദ്ദേഹത്തിന്റെ പതിനേഴ് അനുയായികളോടൊപ്പം ഒരു മരത്തിൽ കെട്ടിത്തൂക്കി.
മലബാർ മാനുവൽ പ്രകാരം മണിയൂർ മുസ്ലീം പള്ളി ഒരു കാലത്ത് ഹിന്ദു ക്ഷേത്രമായിരുന്നുവത്രേ.
ടിപ്പുവിന്റെ ഭരണകാലത്ത് ഈ ക്ഷേത്രം ഒരു മുസ്ലീം പള്ളി ആയി മാറ്റുകയായിരുന്നുവെന്നാണ് കരുതുന്നത്.
കേരളത്തിലെ സംസ്കൃതസാഹിത്യത്തിന്റെ ചരിത്രം എന്ന തന്റെ പ്രസിദ്ധമായ പുസ്തകത്തിൽ വടക്കുംകൂർ രാജരാജവർമ പറയുന്നത് ഇപ്രകാരമാണ്: “ ടിപ്പു സുൽത്താന്റെ സൈനിക ആക്രമണങ്ങളിൽ കേരളാത്തിലെ ഹൈന്ദവക്ഷേത്രങ്ങൾക്കുണ്ടായ നഷ്ടങ്ങൾ ചെറുതല്ല. അമ്പലങ്ങൾ കത്തിക്കുക, വിഗ്രഹങ്ങൾ തകർക്കുക എന്നിവ ടിപ്പുവിന്റെയും അത്രതന്നെ ക്രൂരന്മാരായ പട്ടാളത്തിന്റെയും നേരംപോക്കുകളായിരുന്നു. പ്രസിദ്ധവും പുരാതനവുമായ തൃച്ചംബരത്തെയും രാജരാജക്ഷേത്രത്തിലെയും നഷ്ടങ്ങൾ അചിന്തനീയമാണ് ”
1766 -ൽ കൈദർ അലി കോഴിക്കോട് കീഴടക്കി പിന്നാലെ ഗുരുവായൂരും .
ടിപ്പു വീണ്ടും 1789 -ൽ കോഴിക്കോട് ആക്രമിച്ചു.
ഗുരുവായൂർ അമ്പലത്തിന് ആക്രമണമുണ്ടകുമെന്ന് ഭയന്ന് മല്ലിശ്ശേരി നമ്പൂതിരിയും കക്കാട് ഓതിക്കനും ചേർന്ന് വിഗ്രഹം ഒളിപ്പിക്കുകയും ഉൽസവവിഗ്രഹത്തെ അമ്പലപ്പുഴ ശ്രീകൃഷ്ണ ക്ഷേത്രത്തിലേക്ക് കൊണ്ടുപോവുകയും ചെയ്തു.
1792 -ൽ ടിപ്പുവിന്റെ തോൽവിക്ക് ശേഷം 1792 സെപ്റ്റംബർ 17 ന് വിഗ്രങ്ങൾ പുനഃപ്രതിഷ്ഠിച്ചെങ്കിലും നിത്യപൂജകളെല്ലാം തടസ്സപ്പെട്ടുരുന്നു.
അവലംബം കുറിപ്പുകൾ {{ cite book }} : Invalid | ref=harv ( help ) .
പുറത്തേക്കുള്ള കണ്ണികൾ ഇതു കാണുക ആംഗ്ലൊ-മൈസൂർ യുദ്ധങ്ങൾ പഴശ്ശി രാജാവ് തലശ്ശേരി ഉപരോധം
നമ്പ്രം മുച്ചിലോട്ടു ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Nambram_Muchilottu_Devi_Temple നമ്പ്രം മുച്ചിലോട്ടു ഭഗവതി ക്ഷേത്രം
കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ നണിയൂർ നമ്പ്രത്ത് സ്ഥിതി ചെയ്യുന്ന മുച്ചിലോട്ടു ഭഗവതി ക്ഷേത്രമാണ് നമ്പ്രം മുച്ചിലോട്ടു ഭഗവതി ക്ഷേത്രം .
കേരളത്തിലെ പ്രധാനപ്പെട്ട ഒൻപത് മുച്ചിലോട്ടു ഭഗവതി ക്ഷേത്രങ്ങളിൽ ഒന്നാണിത്.
വളപട്ടണം പുഴയോരത്ത് പറശ്ശിനിക്കടവ് ശ്രീ മുത്തപ്പൻ ക്ഷേത്രത്തിന്റെ എതിർവശത്തായി  ഈ ക്ഷേത്രം സ്ഥിതി ചെയ്യുന്നു.
നമ്പ്രം മുച്ചിലോട്ടു ഭഗവതി കാവിൽ തിരുമുടി നിവരുന്നതൊടെ കേരളത്തിലെ മുച്ചിലോട്ടു കാവുകളിൽ കളിയാട്ടത്തിനു തുടക്കമാകുന്നു.
തുലാം മാസത്തിൽ ആണ്  കളിയാട്ടം നടത്തുന്നതു് .
കളിയാട്ട മഹോത്സവം  4 ദിവസം നീണ്ടു നിൽക്കുന്നു.
മൂന്നാം ദിവസം കാവിൽ നിന്നും പറശ്ശിനി മടപ്പുരയിലേക്ക് എഴുന്നുള്ളിപ്പ് ഉണ്ടാകും.
മുച്ചിലോട്ട് ഭഗവതിയെ കൂടാതെ കണ്ണങ്ങാട്ടു ഭഗവതി , പുലിയുർ കാളി , പുലിയൂർ കണ്ണൻ , ചുഴലി ഭഗവതി , ചാമുണ്ഡി , വിഷ്ണുമൂർത്തി , ഗുളികൻ ‚ നരമ്പിൽ ഭഗവതി എന്നീ തെയ്യക്കോലങ്ങളും ഇവിടെ കെട്ടിയാടുന്നു.
ചഞ്ചു ചുഴലിക്കാറ്റ് ഇംഗ്ലീഷ് വിലാസം https://ml.wikipedia.org/wiki/Typhoon_Chanchu
2006 മെയ് എട്ടിന് ദക്ഷിണ ചൈനാക്കടലിൽ രൂപം കൊണ്ടതായി ഹോങ്കോംഗ് വാനനിരീക്ഷണാലയം (എച്ച്കെഒ) രേഖപ്പെടുത്തിയ ഏറ്റവും തീവ്രമായ ചുഴലിക്കാറ്റാണ് ഫിലിപ്പൈൻസിൽ ടൈഫൂൺ കലോയ് എന്നറിയപ്പെടുന്ന ചഞ്ചു ചുഴലിക്കാറ്റ്.
2006-ലെ പസഫിക് ചുഴലിക്കാറ്റ് സീസണിൽ ആദ്യം പേരിട്ട ചഞ്ചു മെയ് എട്ടിന് ഫെഡറേറ്റഡ് സ്റ്റേറ്റ്‌സ് ഓഫ് മൈക്രോനേഷ്യക്ക് സമീപം രൂപപ്പെടുകയും പടിഞ്ഞാറോട്ട് പുരോഗമിക്കുകയും ചെയ്തു.
ഫിലിപ്പൈൻസിലൂടെ നീങ്ങുന്നതിനുമുമ്പ് ഇത് ക്രമേണ ഉഷ്ണമേഖലാ കൊടുങ്കാറ്റായും പിന്നീട് തീവ്രമായ ഉഷ്ണമേഖലാ കൊടുങ്കാറ്റായും മാറി.
മെയ് 13 ന് ചഞ്ചു ദക്ഷിണ ചൈനാ കടലിൽ പ്രവേശിച്ച് ഒരു ചുഴലിക്കാറ്റായി മാറിയെന്ന് ജപ്പാൻ കാലാവസ്ഥാ ഏജൻസി (ജെഎംഎ) പറയുന്നു.
മെയ് 15 ന് മണിക്കൂറിൽ 175 കിലോമീറ്റർ (110 മൈൽ) വേഗതയിൽ കൊടുങ്കാറ്റ് വീശാൻ ചൂടുള്ള വെള്ളവും അനുകൂലമായ ഒഴുക്കും കൊടുങ്കാറ്റിനെ വേഗത്തിലാക്കി.
ആ സമയത്ത്, ചുഴലിക്കാറ്റ് തെക്ക് കിഴക്ക് ചൈനയിലേക്ക് വടക്കോട്ട് കുത്തനെ തിരിഞ്ഞു.
വടക്കുകിഴക്കൻ ഭാഗത്തേക്ക് വളഞ്ഞ ചഞ്ചു ദുർബലമാകുകയും മെയ് 17 ന് ഗ്വാങ്‌ഡോങ്ങിലെ ഷാന്റോവിനടുത്ത് ലാൻഡ്‌ഫാൾ കനത്ത ഉഷ്ണമേഖലാ കൊടുങ്കാറ്റായി മാറുകയും ചെയ്തു.
പ്രവിശ്യയിൽ ലാൻഡ്‌ഫാൾ ആദ്യത്തെ ചുഴലിക്കാറ്റായി ചൈന സർക്കാർ കരുതി.
അടുത്ത ദിവസം, കിഴക്കൻ ചൈനാക്കടലിൽ കൊടുങ്കാറ്റ് ഉയർന്നു.
ക്യൂഷുവിന്റെ പടിഞ്ഞാറ് ഒഴുകുന്നതിനുമുമ്പ് മെയ് 19 ന് എക്സ്ട്രാട്രോപ്പിക്കൽ ആയി മാറുകയും ചെയ്തു.
തുടക്കത്തിൽ, ചഞ്ചു ഫിലിപ്പീൻസിലൂടെ നീങ്ങി, നിരവധി ദ്വീപുകളിൽ വൈദ്യുതി തടസ്സം, മണ്ണിടിച്ചിൽ എന്നിവയ്ക്ക് കാരണമായി.
ചെറിയ ബോട്ടുകൾ സഞ്ചരിക്കുന്നതിനെതിരെ പൊതുവായ മുന്നറിയിപ്പ് നൽകിയിട്ടും, ഒരു കടത്തുവള്ളം മാസ്ബേറ്റിൽ നിന്ന് പുറപ്പെട്ട് കൊടുങ്കാറ്റിനെ തുടർന്ന് മറിഞ്ഞ് 28 പേർ മരിച്ചു.
രാജ്യത്തുടനീളം 41 പേർ മരിച്ചു.
നാശനഷ്ടം 117.57 മില്യൺ ഡോളറിലെത്തി (പിഎച്ച്പി, 2.15 മില്യൺ യുഎസ് ഡോളർ).
ചൈനീസ് കപ്പലുകൾ തിരച്ചിലിനും രക്ഷാപ്രവർത്തനത്തിനും സഹായിച്ചു, ഒടുവിൽ 22 ബോട്ടുകളിൽ നിന്ന് 330 മത്സ്യത്തൊഴിലാളികളെ രക്ഷപ്പെടുത്തി.
എന്നിരുന്നാലും 21 മൃതദേഹങ്ങൾ കണ്ടെത്തി.
ബാക്കി 220 പേരെ കാണാതായി.
തെക്കൻ ചൈനയിൽ, ചഞ്ചുവിൽ നിന്നുള്ള വെള്ളപ്പൊക്കവും ശക്തമായ കാറ്റും 14,000 വീടുകൾ തകർത്തു.
190,000 ഹെക്ടറിൽ (470,000 ഏക്കർ) വിള പാടങ്ങൾക്ക് നാശനഷ്ടങ്ങൾ സംഭവിച്ചു.
കരയിലേക്ക്‌ നീങ്ങിയ ചഞ്ചു ഷാന്റൗവിൽ ഏറ്റവും കൂടുതൽ നാശനഷ്ടം ഉണ്ടാക്കി.
അവിടെ വെള്ളപ്പൊക്കം റോഡുകളെ മൂടുകയും നൂറുകണക്കിന് വീടുകളിൽ പ്രവേശിക്കുകയും ചെയ്തു.
ചൈനയിൽ ഉണ്ടായ നാശനഷ്ടം ആകെ 7 ബില്യൺ യുവാൻ (ആർ‌എം‌ബി, 872 ദശലക്ഷം യുഎസ് ഡോളർ) ആയിരുന്നു.
അവിടെ 23 പേർ മരണത്തിനിരയാകുകയും ചെയ്തു.
ചുഴലിക്കാറ്റിൽ ഉണ്ടായ മഴയിൽ രണ്ടുപേർ തായ്‌വാനിൽ ഒരു നദിയിൽ വൃത്തിയാക്കുന്നതിനിടയിൽ മരിച്ചു.
അവിടെ വിളനാശം 158.88 മില്യൺ ഡോളറിലെത്തി (എൻടിഡി, 5 മില്യൺ യുഎസ് ഡോളർ).
പിന്നീട്, ഉയർന്ന തിരമാലകൾ ഒകിനാവയിൽ ഒരാൾ മരിക്കുകയും മറ്റൊരാളെ കാണാതാവുകയും ചെയ്തു.
അതേസമയം മഴ ദക്ഷിണ കൊറിയയിലെത്തുകയും ചെയ്തു.
കാലാവസ്ഥാ ചരിത്രം
മെയ് 5 ന് യാപ്പ് സ്റ്റേറ്റിന്റെ തെക്കുകിഴക്കായി മൈക്രോനേഷ്യ|ഫെഡറേറ്റഡ് സ്റ്റേറ്റ്‌സ് ഓഫ് മൈക്രോനേഷ്യയിൽ (എഫ്എസ്എം) സം‌വഹനം അല്ലെങ്കിൽ ഇടിമിന്നൽ തുടർന്നു.
പടിഞ്ഞാറ് ഭാഗത്തേക്ക് പോകുമ്പോൾ തുടക്കത്തിൽ ഇത് ക്രമരഹിതമായി തുടർന്നു.
ക്രമാനുഗതമായ ഓർഗനൈസേഷന്റെ സൂചനയായി മെയ് 7 ന് ഒരു സർക്കുലേഷൻ കൂടുതൽ വ്യക്തമായി.
മെയ് എട്ടിന് 06:00 യു‌ടി‌സിയിൽ, ജപ്പാൻ കാലാവസ്ഥാ ഏജൻസി (ജെ‌എം‌എ) ഒരു ഉഷ്ണമേഖലാ ന്യൂനമർദ്ദം പലാവുവിൽ നിന്ന് 175 കിലോമീറ്റർ (110 മൈൽ) വടക്കുകിഴക്കായി വികസിച്ചതായി പ്രഖ്യാപിച്ചു.
കുറിപ്പുകൾ അവലംബം പുറത്തേക്കുള്ള കണ്ണികൾ Typhoon Chanchu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikinews has related news: Record typhoon Chanchu batters south China 300 Vietnamese fishermen rescued after record China typhoon NASA article on Chanchu Archived 2020-11-18 at the Wayback Machine Hong Kong Weather Center information on Chanchu Archived 2006-06-19 at the Wayback Machine JTWC Best Track Data Archived 2012-10-10 at the Wayback Machine of Typhoon 02W (Chanchu) JMA: Best Track Data Archived 2020-11-12 at the Wayback Machine of Typhoon Chanchu (0601) (in Japanese) Best Track Data (Graphics) Archived 2020-11-18 at the Wayback Machine of Typhoon Chanchu (0601) Best Track Data (Text)
തായിപ്പരദേവത This article does not cite any sources .
Find sources: "തായിപ്പരദേവത" – news · newspapers · books · scholar · JSTOR ( Learn how and when to remove this message ) കപ്പാട്ട് ഭഗവതി
കപ്പാട്ട് ഭഗവതി
മണിയണികളുടെ 4 കഴകത്തിലും പ്രധാന ദേവി ആണ്.
4 കഴകത്തിൽ  കഴകത്തിന്റെ പേര് കുട്ടി അറിയപ്പെടും കപ്പാട്ട് ഭഗവതി കേണമംഗലം ഭഗവതി, മോളവന്നൂർ ഭഗവതി, കല്ലിയോട്ട് ഭഗവതി.
“പൈതങ്ങളെ എന്റെ ശ്രീ മഹാ ദേവൻ തിരുവടി നല്ലച്ചൻ എനിക്ക് നാല് ദേശങ്ങൾ കല്പിച്ചു തന്നിട്ടുണ്ടല്ലോ… ഈ സ്ഥലം മുൻ ഹേതുവായിട്ടു ഈ കാൽ കളിയാട്ടം കൊണ്ട് കൂട്ടിയിട്ടുണ്ടല്ലോ നിങ്ങളും… ആയതിനാൽ എന്റെ നല്ലച്ചൻ എനിക്ക് കൽപ്പിച്ചു തന്ന ഈ തിരുവർക്കാട്ട് വടക്ക് ഭാഗം ഞാൻ രുചിക്ക് തക്കവണ്ണം ആസ്വദിക്കട്ടെ”…ഇത് മാടായിക്കാവിലെ കലശസമയത്ത് വടക്കേംഭാഗം ആസ്വദിക്കുമ്പോൾ തായ് പരദേവതയുടെ തിരുമൊഴി.
കളിയാട്ടത്തിൽ കെട്ടിയാടുന്ന അമ്മ ദൈവങ്ങളിൽ പരമോന്നതസ്ഥാനമാണ് തായ് പരദേവതക്കുള്ളത്.
കോലത്തിരി തംബ്രാക്കന്മാരുടെ കുലദേവതയായും പരദേവതയും ധർമ്മദൈവവും രാജമാതാവുമൊക്കെയാണ്‌ തായ് പരദേവത.
കോലത്തുനാട്ടുകാർക്ക് പെറ്റമ്മ തന്നെയാണ് ദേവി.
മാടായിക്കാവിലമ്മയെന്നും തിരുവർക്കാട്ടച്ചിയെന്നും തിരുവർക്കാട്ട് ഭഗവതിയെന്നും തമ്പുരാട്ടിയെന്നും വലിയതമ്പുരാട്ടിയെന്നും വലിയ മുടിപ്പോതിയെന്നും കോലസ്വരൂപത്തിങ്കൽ തായി എന്നുമൊക്കെ പൈതങ്ങൾ അമ്മയെ വിളിച്ചുപോരുന്നു.
രക്താംബരങ്ങളണിഞ്ഞ് രക്തഹാരങ്ങൾ ചൂടിയ തിരുവുടലിന് അലങ്കാരമായി നിൽക്കുന്ന ആയിരം നാഗങ്ങൾ , മുത്തുനാദങ്ങൾ പൊഴിക്കും ചിലമ്പണിഞ്ഞ തൃപ്പാദങ്ങളും , നക്ഷത്രാങ്കിതമായ ആകാശക്കോട്ടകളെ തൊട്ടുതലോടുന്ന തിരുമുടിയും കരവലയത്തിൽ നാന്ദകവാളും പരിചയുമൊക്കെയായി എഴുന്നള്ളുന്ന തമ്പുരാട്ടിയുടെ രൂപം മനോഹരം.
ദാരികാന്തകിയായ മഹാകാളിയാണ് ഭഗവതി.
ശ്രീ മഹാദേവൻ തിരുവടിയുടെ മൂന്നാം തൃക്കണ്ണിൽ നിന്നും തിരുപ്പുറപ്പെട്ട് ഏഴ് രാവുകളും ഏഴ് പകലുകളും യുദ്ധംചെയ്തു ദാരികനെ കൊന്നുകൊലവിളിച്ചു ദേവി.
പക്ഷേ ദാരികനെ കൊന്നെറിഞ്ഞ ക്രൂരമൂർത്തിയാണെങ്കിലും തായ് പരദേവത ക്ഷിപ്രകോപവും രക്തദാഹവുമൊക്കെ വെടിഞ്ഞ ശാന്തസ്വരൂപിയാണ്.
ദാരികനെ തകർത്തെറിഞ്ഞ ആ കൈകളിൽ തൻറെ പൈതങ്ങൾക്കുള്ള വാത്സല്യമാണ്.
അഗ്നിമഴ പൊഴിയിച്ച ആ മിഴികളിൽ ഇപ്പോൾ സ്നേഹവും ദീനാനുകംബയാണ്..
കോലസ്വരൂപത്തിങ്കൽ തായി എന്നാൽ കോലസ്വരൂപത്തിന് മാതാവ് എന്നർഥം.
മാടായിപ്പാറയിലെ മാടായിക്കോട്ടയിൽ വച്ച് മഹാകാളിയാം മാതാവ് ദാരികനെ നിഗ്രഹിച്ചു എന്ന പുരാണകഥക്കപ്പുറം മറ്റൊരു ഐതിഹ്യം കൂടി കോലസ്വരൂപത്തിങ്കൽ തായിയുടെ പുരാവൃത്തവുമായി ബന്ധപ്പെട്ടിരിക്കുന്നു.
അത് വെറുമൊരു നേരംപോക്കോ നാടോടിക്കഥയോ ഒന്നുമല്ല , മറിച്ച് കേൾവികേട്ട ഒരു സാമ്രാജ്യത്തിൻറെ അവിടെ വാണ വിഖ്യാത രാജരാജക്കന്മാരുടെ വീരചരിതം കൂടിയാണ്.
ചരിത്രകാവ്യങ്ങളായ മൂഷികവംശവും കേരളോല്പത്തിയുമെല്ലാം പ്രദിപാദ്യവിഷയമാക്കുമ്പോൾ, ഡോ: എൻ വി പി ഉണിത്തിരിയുടെ "അത്യുത്തരകേരളീയം" അനുബന്ധമാക്കുമ്പോൾ, ക്രിസ്തുവർഷത്തിൻറെ ആദ്യദശകങ്ങളിൽ ഇന്നത്തെ ആന്ധ്രാപ്രദേശിൻറെ ആധ്രയിൽ നിന്നും വന്നു എന്ന് പറയപ്പെടുന്ന നന്ദ എന്ന തമ്പുരാട്ടി അവരുടെ കുലദേവനായ നരസിംഹാ മൂർത്തിയെ ഏഴിമലയിൽ പ്രീതിഷ്ഠിച്ചു ആരാധിച്ചിരുന്നു ഇപ്പോൾ നാരായൺ കണ്ണൂർ  ക്ഷേത്രം അറിയപ്പെടുന്നു  ...
നന്ദ തമ്പുരാട്ടി വന്നു എന്ന് പറയപ്പെടുന്ന ആന്ധ്രായിൽ കൂടുതലയിൽ ആരാധിച്ചു പോരുന്നത് നരസിംഹ മൂർത്തിയെയാണ് ..
ഇതിനാൽ ഈ കാരണം കൂടി തെളിവായി മേല്പറഞ്ഞ സ്ഥലത്തു നിന്നാണ് വന്നതെന്ന് സാധൂകരിക്കാൻ പറ്റാവുന്നതാണ്.
മാഹിഷ്മതി രാജ്യത്ത് ഒരു ഹേഹയസാമ്രാജ്യം ഉണ്ടായിരുന്നുവത്രേ.
പ്രകൃതിവിഭവങ്ങൾകൊണ്ടും ധനധാന്യവൃദ്ധികൊണ്ടും സമൃദ്ധവും സമ്പന്നവുമായിരുന്ന മാഹിഷ്മതിയെ ശത്രുരാജ്യങ്ങൾ ആക്രമിച്ച് രാജാവിനെ വകവരുത്തി.
അപ്പോൾ ഗർഭിണിയായിരുന്ന മാഹിഷ്മതി രാജ്ഞി നന്ദ മന്ത്രിമാരുടെ സഹായത്തോടെ ഒരു മരക്കപ്പലിൽ കയറി രാജ്യം വിട്ടു.
അലയാഴിയിലെ കാറ്റിനേയും കോളിനെയും ജയിച്ച് അഴികളും ചുഴികളും അധിജീവിച്ച്, വേലിയേറ്റങ്ങളും വേലിയിറക്കങ്ങളും താണ്ടി ആ ജലയാനം മുന്നോട്ടുകുതിച്ചു.
അങ്ങ് ദൂരെ പശ്ചിമതീരത്ത് അറബിക്കടലിന്റെ കരകളിൽ ആട്യതയോടെ ആഭിജാത്യത്തോടെ നിൽക്കുന്ന വാകമരങ്ങൾ നിറഞ്ഞ എഴിമലയിൽ ആ നൌക നങ്കൂരമിട്ടു.
ആ എഴിമലക്കുന്നുകളിൽ മാഹിഷ്മതി റാണിയായ നന്ദയും പരിവാരങ്ങളും പരിചാരകരും രാജ്യം നിർമ്മിച്ച്‌ വാസം ആരംഭിച്ചു.
അങ്ങനെയിരിക്കെ ഒരു ഭീമാകാരനായ മൂഷികൻ‌ രാജ്ഞിയെ ആക്രമിക്കാൻ വന്നു.
ആപത്തിൽ നിന്നും രക്ഷതേടി അവർ ഉള്ളുരുകി പ്രാർഥിച്ചു.
അപ്പോൾ അവരുടെ കണ്ണിൽ നിന്നും അഗ്നി പുറപ്പെട്ട് ആ മൂഷികനെ ചുട്ടുകരിച്ചത്രേ.
അപ്പോൾ മൂഷകൻ പർവ്വതരാജനായി പുനർജനിച്ച് റാണിയെ അനുഗ്രഹിച്ചു.
തന്നെ പരീക്ഷിച്ച എന്നാൽ പിന്നെ അനുഗ്രഹിച്ച ആ മൂഷികനോടുള്ള കടപ്പാട് നിമിത്തം തൻറെ രാജ്യത്തിന് അവർ മൂഷകരാജ്യം എന്ന നാമം നൽകി.
കുറച്ചുനാൾ കഴിഞ്ഞപ്പോൾ രാജ്ഞി ഒരു ആൺകുഞ്ഞിന് ജന്മംനൽകി.
ആ കുഞ്ഞാണ് മൂഷികവംശത്തിലെ പ്രഥമ ചക്രവർത്തിയായ രാമഘടമൂഷികൻ‌.
ഭരണനൈപുണ്യംകൊണ്ടും യുദ്ധസാമർത്ഥ്യം കൊണ്ടും അദ്ദേഹം കീർത്തികേട്ടു.
അദ്ദേഹം ഭരിച്ച പ്രദേശം എന്നത്തിൽ നിന്നാണ് ഏഴിമല സ്ഥിതിചെയ്യുന്ന ഭൂപ്രേദേശത്തിന് പിൽക്കാലത്ത് രാമന്തളി( രാമൻ തളിച്ച ദേശം) എന്ന പേര് സിദ്ധിച്ചത്‌.
വാകമരത്തെ രാഷ്ട്രവൃക്ഷമാക്കി,
വാകപ്പൂക്കുലയും ചങ്ങലവട്ടയും രാജകീയ മുദ്രയാക്കി, നാന്ദകം ഉടവാളാക്കി
ഏഴിമലനന്ദനൻ, ഉഗ്രൻ, ഉഗ്രധന്വാവ്, സിംഹസേനൻ, ചന്ദ്രവർമ്മ തുടങ്ങിയ രാജാക്കന്മാർ രാമഘടമൂഷികന് ശേഷം മൂഷികരാജ്യം ഭരിച്ചു.
പക്ഷേ മൂഷികവംശത്തിൻറെ സ്ഥാപണത്തിന് ആദിയും ആധാരവുമായ മാഹിഷ്മതി രാജ്ഞി എന്ന മഹതി വിസ്മരിക്കപ്പെട്ടു.
കാലങ്ങൾ പിന്നെയും കഴിഞ്ഞു, .
മൂഷികവംശത്തിന്റെ ആസ്ഥാനം എഴിമലയിൽ നിന്നും വളപട്ടണത്തെക്ക് പറിച്ചുമാറ്റപ്പെട്ടു.
പിന്നേയും അനേകം പേർ വംശം ഭരിച്ചു.
പിൽക്കാലത്ത് ഇവരിൽ ഏതോ ഒരു രാജാവിന് , തങ്ങളുടെ വംശത്തിന് കാരണഭൂതയായ മാഹിഷ്മതി രാജ്ഞിയാം മാതാവിനെ സർവ്വരും മറന്നതിൽ കുറ്റബോധം തോന്നി.
അതിൻറെ പ്രായശ്ചിത്തമായി , ആ മാതാവിനെ (നന്ദയെ) കോലം കെട്ടിയാടിക്കണമെന്ന് അദ്ദേഹം ആഗ്രഹിച്ചു.
അതിനുശേഷമാണത്രെ തായ് പരദേവതയെ കോലം കെട്ടിയാടിക്കാൻ തുടങ്ങിയത്.
തായിപ്പരദേവതയുടെ കോലം കെട്ടിയാടുന്നത്  സാധാരണയായി വണ്ണാൻ സമുദായക്കാരാണ് .
അഞ്ഞൂറ്റാൻമാരും കെട്ടിയാടാറുണ്ട്.
അഷ്ടമച്ചാൽ ഭഗവതി, കളരിയാൽ ഭഗവതി,,വീരഞ്ചിറ ഭഗവതി തുടങ്ങി അതതു കാവുകളുടെയും ഗ്രാമങ്ങളുടെയും പേരുചേർത്ത്  ഈ ഭഗവതിയെ വിവിധ സങ്കല്പങ്ങളിൽ കെട്ടിയാടിക്കാറുണ്ട്.
ഏറ്റവും  ഉയരമേറിയ തിരുമുടി തായിപ്പരദേവതയുടെതാണ് .
പ്രാക്കെഴുത്ത് ആണ്  മുഖത്തെഴുത്ത്‌.
അരച്ചമയത്തിന്  വിതാനത്തറ എന്നു പേര്.
മുള കൊണ്ട്  നിർമ്മിച്ച തിരുമുടിയിൽ ചുവപ്പും കറുപ്പും നിറങ്ങളിൽ വരകളുള്ള വെളുത്ത തുണി പൊതിഞ്ഞ് അലങ്കരിച്ചിട്ടുണ്ടാകും.
ചുകന്നമ്മ , നീലിയാർ ഭഗവതി എന്നിവരുടെ തിരുമുടിയുമായി വളരെ സാമ്യമുണ്ട്.
നീളമുടി എന്ന്  അറിയപ്പെടുന്നു ഈ തിരുമുടി.
വെള്ളികൊണ്ടുള്ള എകിറ് (ദംഷ്ട്ര )യും വേഷത്തിന്റെ ഭാഗമാണ്.
വാളും  ഏറെക്കുറെ ചതുരാകൃതിയിലുള്ള പരിചയുമാണ്‌  തിരുവായുധങ്ങൾ .
തെയ്യം വടക്ക് തിരിഞ്ഞാണ് തിരുമുടി അണിയുക അത് പോലെ പടിഞ്ഞാറ് തിരിഞ്ഞാണ് തിരുമുടി അഴിക്കുക.
ഈ തെയ്യം നൃത്തമാടുന്നതിനിടയിൽ വാദ്യഘോഷങ്ങൾ നിർത്തിച്ചു കൊണ്ട് പറയുന്ന വാമൊഴി പ്രസിദ്ധമാണ്: “ പൈതങ്ങളെ എന്റെ ശ്രീ മഹാ ദേവൻ തിരുവടി നല്ലച്ചൻ എനിക്ക് നാല് ദേശങ്ങൾ കല്പിച്ചു തന്നിട്ടുണ്ടല്ലോ... ഈ സ്ഥലം മുൻ ഹേതുവായിട്ടു ഈ കാൽ കളിയാട്ടം കൊണ്ട് കൂട്ടിയിട്ടുണ്ടല്ലോ നിങ്ങളും... ആയതിനാൽ എന്റെ നല്ലച്ചൻ എനിക്ക് കൽപ്പിച്ചു തന്ന ഈ തിരുവർക്കാട്ട് വടക്ക് ഭാഗം ഞാൻ രുചിക്ക് തക്കവണ്ണം ആസ്വദിക്കട്ടെ... ” Thayi Paradevatha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചാരോ!
എൽവിസ് പ്രെസ്‌ലി അഭിനയിച്ച 1969-ലെ അമേരിക്കൻ വെസ്റ്റേൺ ചിത്രമായിരുന്നു.
അരിസോണയിലെ അപ്പാച്ചെലാൻഡ് മൂവി റാഞ്ചിലും ഓൾഡ് ടക്‌സൺ സ്റ്റുഡിയോയിലുമാണ് ഇത് ചിത്രീകരിച്ചത്.
സ്‌ക്രീനിൽ ആലാപനം നടത്താത എൽവിസ്  പ്രെസ്‌ലിയുടെ ഒരേയൊരു സിനിമയായിരുന്ന ഇതിൽ ഓപ്പണിംഗ് ക്രെഡിറ്റുകളിൽ പ്ലേ ചെയ്ത പ്രധാന ശീർഷക തീം ഒഴികെയുള്ള ഗാനങ്ങളൊന്നും ഉണ്ടായിരുന്നില്ല.
പ്രെസ്ലി താടി വച്ച് അഭിനയിച്ച ഒരേയൊരു സിനിമ കൂടിയായിരുന്നു ഇത്.
ഹാരി വിറ്റിംഗ്ടൺ ഈ ചിത്രത്തെ തൻറെ 1969 ലെ നോവലിന് പ്രമേയമാക്കിയിരുന്നു.
ഇന ബാലിൻ , വിക്ടർ ഫ്രഞ്ച് , ബാർബറ വെർലെ , സോളമൻ സ്റ്റർജസ് എന്നിവർ അദ്ദേഹത്തോടൊപ്പം സഹനടീനടന്മാരായി.
അത് നിർമ്മിക്കുകയും എഴുതുകയും ചെയ്ത സംവിധായകൻ ചാൾസ് മാർക്വിസ് വാറൻ്റെ അവസാന ചിത്രമായിരുന്നു ഇത്.
നാഷണൽ ജനറൽ പിക്‌ചേഴ്‌സ് വിതരണം ചെയ്ത ഏക പ്രെസ്‌ലി ചിത്രം കൂടിയായിരുന്നു ഇത്.
ഈ ചിത്രം ലാഭമുണ്ടാക്കിയെങ്കിലും ഒരു പ്രദർശന വിജയമായില്ല, മാത്രമല്ല പ്രെസ്ലിയുടെ അഭിനയത്തിൻ്റെ കാര്യത്തിൽ (അദ്ദേഹത്തിൻ്റെ ആലാപനത്തിൽ നിന്ന് വ്യത്യസ്തമായി) ഏറ്റവും മികച്ചതായി ഈ ചിത്രം കണക്കാക്കപ്പെടുന്നുണ്ടെങ്കിലും, അദ്ദേഹത്തിൻറെ ഏറ്റവും കുറച്ച് കാണപ്പെട്ട സിനിമകളിൽ ഒന്നായി ഇത് തുടരുന്നു.
അഭിനേതാക്കൾ എൽവിസ് പ്രെസ്‌ലി - ജെസ് വേഡ് ഇന ബാലിൻ - ട്രേസി വിൻ്റേഴ്സ് വിക്ടർ ഫ്രഞ്ച് - വിൻസ് ഹാക്കറ്റ് ബാർബറ വെർലെ - സാറാ റാംസി സോളമൻ സ്റ്റർജസ് - ബില്ലി റോയ് ഹാക്കറ്റ് ലിൻ കെല്ലോഗ് - മാർസി പോൾ ബ്രിനെഗർ - ഒപ്പി കീച്ച് ഹാരി ലാൻഡേഴ്സ് - ഹെഫ്ഫ് ടോണി യംഗ് - ലെഫ്റ്റനൻ്റ് റിവേര ജെയിംസ് അൽമൻസാർ - ഷെരീഫ് റാംസി ജെയിംസ് സിക്കിങ് - തോക്കുധാരി പശ്ചാത്തലം
ജെസ് വേഡിൻറെ വേഷം ആദ്യം ക്ലിൻ്റ് ഈസ്റ്റ്വുഡ് എന്ന നടന് വാഗ്ദാനം ചെയ്തുവെങ്കിലും അദ്ദേഹം അത് നിരസിച്ചു.
2.5 മില്യൺ ഡോളറായിരുന്നു ചിത്രത്തിൻ്റെ ആകെ ബജറ്റ്.
ജാക്ക് വാലൻ്റൈൻ, ജോണി ഹംഗ്, കം ഹെൽ ഓർ കം സൺഡൗൺ എന്നിവയായിരുന്നു ചിത്രീകരണസമയത്തെ സിനിമയുടെ ടൈറ്റിലുകൾ.
ഗൗരവമേറിയതും പാട്ടുകളില്ലാത്തതുമായ സ്‌ക്രിപ്റ്റ് വായിച്ചതിന് ശേഷം വളരെ പ്രതീക്ഷയോടെയാണ് പ്രെസ്‌ലി പ്രൊജക്‌റ്റിനായി സൈൻ ചെയ്‌തത്, എന്നാൽ 1968 ജൂലൈ 22-ന് ആദ്യ ദിവസത്തെ ഷൂട്ടിങ്ങിന് എത്തിയപ്പോൾ താൻ ആദ്യം സൈൻ ചെയ്‌ത സ്‌ക്രിപ്റ്റ് തിരിച്ചറിയാനാകാത്ത വിധം മാറ്റിയിരിക്കുന്നുവെന്ന് കണ്ടെത്തിയതോടെ നിരാശനായെങ്കിലും ജീസസ് വേഡ് എന്ന പ്രധാന കഥാപാത്രത്തിൻറെ പേര് ജെസ് വേഡ് എന്നാക്കി മാറ്റുന്നതിന് എൽവിസ് ഉറപ്പു നേടിയിരുന്നു.
ചിത്രം വിജയമായിരുന്നെങ്കിലും പ്രെസ്‌ലിയുടെ മുൻ ചിത്രങ്ങളെപ്പോലെ സ്വീകരിക്കപ്പെട്ടില്ല.
പ്രെസ്‌ലിയുടെ ആരാധകരിൽ പലരും പാട്ടുകളുടെ അഭാവം മൂലം ചിത്രം കാണുന്നതിൽനിന്ന് പിന്തിരിഞ്ഞു, കൂടാതെ നിരൂപകരിൽ പൊതുവെ ചിത്രം മതിപ്പുളവാക്കിയില്ല.
ഇതൊക്കെയാണെങ്കിലും, സിനിമ നല്ല ലാഭം നേടുകയും പ്രെസ്ലി ഈ ചിത്രത്തിലൂടെ $ 850,000 നേടുകയും ചെയ്തു.
അവലംബം ↑ Charro!
- History.
AFI Catalog of Feature Films .
Retrieved April 21, 2019.
↑ "Big Rental Films of 1969" in Variety , 7 January 1970 p. 15.
↑ ↑ ↑ Bridges, Ben.
"Harry Whittington."
Archived 2023-04-19 at the Wayback Machine www.benbridges.com.uk.
Retrieved December 9, 2016.
ചാർ ധാം ഇംഗ്ലീഷ് വിലാസം https://ml.wikipedia.org/wiki/Char_Dham ചാർ ധാം ക സ തി പുരി രാമേശ്വരം ദ്വാരക ബദരീനാഥ് Puri Rameswaram Dwarka Badrinath class=notpageimage| Locations of the Char Dham
ഇന്ത്യയിലെ നാല് പ്രധാന ഹൈന്ദവ തീർത്ഥാടന കേന്ദ്രങ്ങളുടെ ഒരു കൂട്ടമാണ് ചാർ ധാം.
ചാർധാം ക്ഷേത്രങ്ങൾ സ്ഥാപിതമായതുമുതൽ, ഈ സ്ഥലങ്ങൾ സന്ദർശിക്കുന്നത് മോക്ഷം നേടുന്നതിനുള്ള ഒരു വഴിയായി മാറി.
ബദരീനാഥ് , ദ്വാരക, പുരി , രാമേശ്വരം എന്നിവയാണ് ഇതിൽ ഉൾപ്പെടുന്ന നാല് ക്ഷേത്രങ്ങൾ.
ആദിശങ്കരൻ (686–717 CE) ആണ് നാല് ഹിന്ദു തീർത്ഥാടന കേന്ദ്രങ്ങളെ ചാർ ധാം എന്ന പേരിൽ വിശേഷിപ്പിച്ചത്.
ഇവയിൽ ശിവ ക്ഷേത്രമായ രാമേശ്വരം ഒഴികെ ബാക്കി മൂന്നും വിഷ്ണുവിന്റെ ആരാധനാലയങ്ങളാണ്.
നാല് 'ധാമങ്ങൾ' നാല് യുഗങ്ങളുമായി ബന്ധപ്പെട്ടിരിക്കുന്നു.
സത്യയുഗ ധാം- ബദരീനാഥ് , ഉത്തരാഖണ്ഡ് ത്രേതായുഗ ധാം - രാമേശ്വരം , തമിഴ്നാട് ദ്വാപരയുഗ ധാം - ദ്വാരക , ഗുജറാത്ത് കലിയുഗ ധാം - ജഗന്നാഥ പുരി , ഒഡീഷ .
ഹിന്ദു ഐതിഹ്യമനുസരിച്ച്, വിഷ്ണുവിന്റെ അവതാരമായ നര-നാരായണൻ തപസ്സ് ചെയ്തതോടെയാണ് ബദരിനാഥ് ശ്രദ്ധേയമാകുന്നത്.
അക്കാലത്ത് ആ സ്ഥലം  "ബദരി" എന്ന് വിളിക്കുന്ന കായകൾ ഉണ്ടാകുന്ന മരങ്ങൾ നിറഞ്ഞ പ്രദേശം ആയിരുന്നു, അതിനാൽ അവർ ഈ സ്ഥലത്തിന് ബദരിക-വന എന്ന് പേരിട്ടു.
നര-നാരായണൻ തപസ്സു ചെയ്ത പ്രത്യേക സ്ഥലത്ത്, മഴയിൽ നിന്നും വെയിലിൽ നിന്നും അവരെ രക്ഷിക്കാൻ ഒരു വലിയ ബദരി മരം രൂപപ്പെട്ടു.
നാരായണനെ രക്ഷിക്കാൻ ലക്ഷ്മി ബദരി മരമായി മാറിയെന്നാണ് വിശ്വാസം.
തപസ്സിന് ശേഷം നാരായണൻ, ആളുകൾ എപ്പോഴും തന്റെ പേരിന് മുമ്പ് ലക്ഷ്മിയുടെ പേര് ചേർക്കും എന്ന് പറഞ്ഞു, അതിനാൽ ഹിന്ദുക്കൾ "ലക്ഷ്മി-നാരായണ" എന്ന് വിളിക്കുന്നു.
നാരായണനെ ബദ്രി നാഥ് എന്ന് വിളിച്ചു.
സത്യയുഗത്തിലാണ് ഇതെല്ലാം സംഭവിച്ചത്.
അങ്ങനെ ബദരീനാഥ് ആദ്യത്തെ ധാമമായി അറിയപ്പെട്ടു.
ഉത്തരാഖണ്ഡിലെ ചമോലി ജില്ലയിൽ അളകനന്ദ നദിയുടെ തീരത്താണ് ഈ ക്ഷേത്രം സ്ഥിതി ചെയ്യുന്നത്.
രണ്ടാം ക്ഷേത്രം ആയ രാമേശ്വരത്തിന് പ്രാധാന്യം ലഭിച്ചത്, ത്രേതായുഗത്തിൽ , ശിവന്റെ അനുഗ്രഹം ലഭിക്കാൻ, ഭഗവാൻ രാമൻ ഇവിടെ ഒരു ശിവലിംഗം നിർമ്മിച്ച് പൂജിച്ചതോടെയാണ്.
രാമേശ്വരം എന്ന പേരിന്റെ അർത്ഥം "രാമന്റെ ദൈവം" എന്നാണ്.
അവിടെ രാമന്റെ കാൽപ്പാടുകൾ പതിഞ്ഞിട്ടുണ്ടെന്നാണ് വിശ്വാസം.
ദ്വാപരയുഗത്തിൽ ശ്രീകൃഷ്ണൻ തന്റെ ജന്മസ്ഥലമായ മഥുരയ്ക്ക് പകരം ദ്വാരകയെ തന്റെ വാസസ്ഥലമാക്കിയപ്പോൾ മൂന്നാമത്തേതായ ദ്വാരകയ്ക്ക് അതിന്റെ പ്രാധാന്യം ലഭിച്ചു.
നാലാമത്തേതായ പുരിയിൽ വിഷ്ണുവിനെ ജഗന്നാഥനായി ആരാധിക്കുന്നു, നിലവിലെ യുഗത്തിലെ, അതായത് കലിയുഗത്തിലെ വിഷ്ണുവിന്റെ അവതാരമാണ് അത്.
ശങ്കരാചാര്യർ നാല് പീഠങ്ങൾ അല്ലെങ്കിൽ മഠങ്ങൾക്ക് കീഴിൽ ഹൈന്ദവ വിശ്വാസികളെ സംഘടിപ്പിച്ചു, പടിഞ്ഞാറ് ദ്വാരക , കിഴക്ക് ജഗന്നാഥ പുരി , തെക്ക് ശൃംഗേരി ശാരദാപീഠം , വടക്ക് ബദരീകാശ്രമം എന്നിവയാണ് അവ.
ആദിശങ്കരൻ സ്ഥാപിച്ച നാല് ആമ്നായ മഠങ്ങളുടെ ഒരു അവലോകനവും അവയുടെ വിശദാംശങ്ങളും ചുവടെയുള്ള പട്ടികയിൽ നൽകുന്നു.
ശിഷ്യ
(പരമ്പര) ദിശ മഠം മഹാവാക്യ വേദം സമ്പ്രദായം പത്മപാദ കിഴക്ക് ഗോവർദ്ധന പീഠം പ്രജ്ഞാനം ബ്രഹ്മ ( ബോധം ബ്രഹ്മമാണ് ) ഋഗ്വേദം ഭോഗവാല സുരേശ്വര തെക്ക് ശൃംഗേരി ശാരദപീഠം അഹം ബ്രഹ്മാസ്മി ( ഞാൻ ബ്രഹ്മമാണ് ) യജുർവേദം ഭൂരിവാല ഹസ്തമാലകാചാര്യ പടിഞ്ഞാറ് ദ്വാരകപീഠം തത്ത്വമസി ( അത് നീയാണ് ) സാമവേദം കീടാവല തോടകാചാര്യ വടക്ക് ജ്യോതിർമഠം അയമാത്മ ബ്രഹ്മ ( ഈ സ്വയം "ആത്മാവ്" ബ്രഹ്മമാണ് ) അഥർവ്വവേദം നന്ദവാല ചാർധാമുമായി ബന്ധപ്പെട്ട നാല് സ്ഥലങ്ങൾ
ഹരിയെയും (വിഷ്ണു), ഹരനെയും (ശിവൻ) പുരാണങ്ങളിൽ നിത്യ സുഹൃത്തുക്കൾ എന്ന് വിളിക്കുന്നു.
വിഷ്ണു എവിടെ വസിക്കുന്നുവോ അതിന് സമീപത്തു തന്നെ ശിവനും വസിക്കും എന്ന് പറയപ്പെടുന്നു.
ചാർധാം ഈ നിയമം പാലിക്കുന്നു.
അതിനാൽ കേദാർനാഥിനെ ബദരീനാഥിന്റെ ജോഡിയായും രാമസേതു രാമേശ്വരത്തിന്റെ ജോഡിയായും സോമനാഥിനെ ദ്വാരകയുടെ ജോഡിയായും ലിംഗരാജനെ ജഗന്നാഥ പുരിയുടെ ജോഡിയായും കണക്കാക്കുന്നു.
എന്നിരുന്നാലും, ചില പാരമ്പര്യങ്ങൾ അനുസരിച്ച്, ചാർധാം ബദരീനാഥ്, രംഗനാഥ-സ്വാമി, ദ്വാരക, ജഗന്നാഥ-പുരി എന്നിവയാണ്, ഇവയെല്ലാം വൈഷ്ണവ ആരാധനാ സ്ഥലങ്ങളാണ്, അവയുമായി ബന്ധപ്പെട്ട സ്ഥലങ്ങൾ യഥാക്രമം കേദാർനാഥ്, രാമേശ്വരം , സോമനാഥ്, ലിംഗരാജ ക്ഷേത്രം , ഭുവനേശ്വർ (അല്ലെങ്കിൽ ഒരുപക്ഷെ ഗുപ്തേശ്വർ) എന്നിവയാണ്.